Лом къаденна хинад. Ше уллачул хьалг1орттал г1оарал хиннадац цун. Деррига оакхарой, лома гарга даха шоаш духьаш хинна деце а, лом бегдоахаш хиннад. Из хабар хеза вир а денад лом долча. Массане а лом сийдоацача доаккхаш ма латтий, аьнна, виро а лаьрх1ад из да. Ши б1арг бужабаьча, цхьаккхача х1аманца уйла йоацаш, уллаш хиннад лом. Вир геттар михьарадаьннад. Сов майрадаьннача цунна дагаэттад лома ч1инг бе. Лома д1ахьалха а даьнна, цунгахьа букъа а берзабаь, ши м1арг тоха кийчаденнад вир. Циггач ши б1арг хьалекхача лома б1аргадейнад ший мера к1ала лесташ дола виран ц1ог. Корта хьалъэйбаь, ломо ший багенца виран ц1ог лаьцад, 1окатехад. Вир к1агора дахад. Х1аьта циггач лома са хаьдад. Цхьаккха вихьавац цун багара виран ц1ог даккха. Циггач 1еха а 1ехаш, массехкача денна илла вир, т1еххьара са а хаьда, д1адаьннад.